CELEX: 32010R1155
Language: et
Date: 2010-12-01 00:00:00
Title: Komisjoni määrus (EL) nr 1155/2010, 1. detsember 2010 , teatavate kaupade klassifitseerimise kohta kombineeritud nomenklatuuris

9.12.2010   
            
            
               ET
            
            
               Euroopa Liidu Teataja
            
            
               L 324/42
            
         KOMISJONI MÄÄRUS (EL) nr 1155/2010,
   1. detsember 2010,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 1. detsember 2010
      
         
            Komisjoni nimel, presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Kombineeritud toode, mis koosneb tehis kirsioksast ja elektrivalgustist koos elektritrafoga. Komponendid on üksteise külge kinnitatud nii, et nad praktiliselt moodustavad lahutamatu terviku.
                  Tehiskirsioks sarnaneb loodusliku tootega (õites kirsioks) ning on eri osadest kokku ühendatud (tume pakkepaber okste imiteerimiseks, traat nende toeks ja kleeplint nende kooshoidmiseks, valge riie õite kroonlehtede imiteerimiseks ja väikesed plastosad õite koospüsimiseks). Osad on ühendatud, kokku liimitud ja kinnitatud.
                  Tehisoksa sisse on asetatud elektrijuhe, mille küljes on vanikuna 60 tillukest elektripirni. Elektripirnid kujutavad õite emakaid. Väiksuse tõttu on elektripirnide valgustus nõrk. Valgusketti moodustav elektrijuhe on täielikult peidetud oksa sisse. Ülejäänud mitme meetri pikkune juhe tuleb oksa otsast välja ja selle otsas on elektritrafo.
                  Toode ei seisa ise püsti ega ole sellel ka midagi, millest üles riputada. See on mõeldud vaasi asetamiseks.
                  (tehislik kirsipuuoks)
                  (Vt fotod nr 654 A, 654 B ja 654 C) (1)
                  
               
               
                  6702 90 00
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1, 3b ja 6 ning CN-koodide 6702 ja 6702 90 00 sõnastusega.
                  Toode on üldreeglis 3b osutatud erinevatest materjalidest või komponentidest koosnev toode (kombineeritud toode). Toode koosneb rubriigi 6702 tehislilledest, rubriigi 9405 elektrivalgustist ja rubriigi 8504 elektritrafost. Elektrivalgusti on tehiskirsioksa sisse paigutatud nii, et moodustub lahutamatu tervik (vt ka HSi selgitavaid märkusi üldreegli 3b kohta, punkt 9).
                  Toote omaduste tõttu (näeb välja nagu tüüpiline tehislill, lambid on pisikesed ja annavad vähe valgust) on toode mõeldud vaasi panekuks ja ruumi kaunistamiseks nagu kunstlilled. Valgustus on üksnes dekoratiivsuse lisamiseks. Seetõttu on toote üldreeglis 3b osutatud põhiomadusi määravaks komponendiks tehislilleoks (st dekoratiivne toode).
                  Toodet ei või klassifitseerida lambina rubriiki 9405, sest see ei ole esmajärjekorras kavandatud nt ruumi valgustama, samuti ei ole toode spetsiaalne lamp (vt ka HSi selgitavad märkused, rubriik 9405, I osa, punktid 1 ja 3).
                  Tehislilleoks sarnaneb loodusliku tootega (vt ka HSi selgitavad märkused, rubriik 6702, punkt 1). Seega tuleb toode klassifitseerida kui tehislill rubriiki 6702.
               
            
         
      
                  
                     
               
               
                  
                     
               
               
                  
                     
               
            
                  654 A
               
               
                  654 B
               
               
                  654 C
               
            
         (1)  Foto on esitatud üksnes informatsiooniks.